[bertsioa euskera] Aman Komunak saretik deialdia Ambazada : herri borrokak uztartu - Zone A Défendre\nAccueil > Agenda > [bertsioa euskera] Aman Komunak saretik deialdia Ambazada : herri borrokak (...)\nAuzolana eta nazioarteko topaketak, 2018ko udan ZADen\nSarrera Hain espero genuen aireportu proiektuaren aurkako garaipenaren ondoren, saiatzen gara, arren, udaberri bortitz batetik ateratzen. Bi kanporaketa aldik markatu dute garaia zeinetan gobernua ahalegindu baita mendekatzera hainbeste urtez laido bat izan zaion ZADari. Masa polizia operazio horien ondorioz ZADeko bizi guneen herena suntsitu dute, presentzia militar luzea eta zauritu asko eraginez. Baina estatuak behar izan du amore eman aurrerago joateari. Tokian berean eraman den erresistentziei, kanpoko elkartasunei eta negoziaketa prozesuari esker hamarnaka bizitokik, gune amankomunek zutik diraute, baita ere mugimenduak bere gain hartu lur gehienetan jarraitzen duten jardunek. Bizkitartean, orain arte atxikitzen lortu duguna laster erasotua izan daiteke berriro administratiboki, politikoki edota militarki. ZADak bere zauriak artatzen dituen orduan, berrosatzen, alor lanetan eta eraikuntza obretan berriz hasia delarik, datozen hilabeteetako borrokei begira jarri gatzaizkie. Gainditzen gaituzten eta munduan zehar eramaten diren beste borroka asko. Lur honetan aske bizitzeko eskubideari lotu borrokak dira, herriak zapaltzen dituzten estatu-nazioen auzian ezartzeari, baita artifizialki zatitzen gaituzten mugak ere, lurra kolektiboki eta errespetuan erabiltzeari lotuak dira, komunean edo baltsako ditugunak partekatzeari, bizitokiaren berreskuratzeari, merkatu trabetarik askaturik ekoizteko eta trukatzeko aukerari, borrokan diren lurraldeetako auto-antolakuntza forma desberdinei...\nAste intergalaktikoa, agorrilaren 27tik irailaren 2ra Bi urtez obra aldi ezberdinak egin ondoren eta uda honetako datorren auzolan berria dela eta, agorrilaren 27 eta irailaren 2 arteko astea, Ambazadaren estreinaldiarena izango da. Besteak beste, mundu guziko borroken, kulturen eta herri intsumituen topaleku izango den eraikina da Ambazada. Behar bezalako etxe sartzea ospatzeko baitezpadakoa zen aste intergalaktiko berri batera dei egitea. Hitzaldi, topaketa eta kontzertuak iraganen dira aste horren karietara baita ere eraikinaren estreinaldia dantzaldi herrikoi erraldoi baten bidez. Topaketentzat gai nagusi batzuk proposatu ditu egitarau taldeak :\nAstearen bukaera aldera, hiru eguneko topaketa batera gomitatuko dira borrokan diren lurralde ezberdinetako ordezkariak : Wendland (Alemania), Christiania auzo askea (Copenhague, Dinamarka), Lentillères (Dijon, Frantzia), Errekaleor (Euskal Herria) edota Sant’Ermeteko auzo okupatua Italian.\nHistoriako borroka sozial batzuen errepaso bat eginen da ere : 70 hamarkadako Italiako iraultza mugimenduak ; 80 hamarkadako Alemaniako mugimendu autonomoak ; 90 hamarkadako ekologia-erradikaleko ingeles mugimenduak ; 2005-2006ko Frantziako alderrietako istiluak, CPEren aurkako mugimendutik gaur arte.\nHerri zapaldu batzuen arteko topaketa jasandako kultura asimiliazio politikez solastatzeko: Maputxe, Chiapas, Kurdistan, Katalunia, Euskal Herria.\nAmbazadan auzolana, uztailaren 30etik agorrilaren 26ra Ambazadak, bere aldetik, zutik darrai eta martxo bukaerako auzolanak utzi zuen egoeran dago oraindik. Uda honetako auzolana uztailaren 31atik agorrilaren 26ra iraganen da. Ideia da egunean 20-30 lagunetara mugatzea auzolaneko parte hartzaileen kopurua janari, lo egiteko kanpamendu eta obren aitzinamendua ongi bermatzeko. Jendeari eskatuko zaio auzolanerako izena ematerakoan bederen hiru egun jarraian segurtatzea eraikuntza lanerako. Obra batzuek jakintza bat eskatzen dutenez, norbaitek lan bat ikasi eta bederen hiru egunez aurrera eramango duela bermatzeko baita ondokoei transmititzea ere. Helburua baita Ambazada prest izatea agorrila bukaerako estreinaldirako. Honetara iristeko hona zein diren aurreikusi diren lanak : Ipar aitzindegiko isolazioa pausatu eta emokadura egin ; pareta guztien kanpoko kisu emokadurak bukatu ; elektrika instalazioak jarri ; barneko buztin emokadurak prestatu eta jarri ; leihoak eta ateak muntatu ; barneko sukalde, biltegi, eskailer eta solairurako zur egiturak egin eta muntatu ; ur zikinen garbitzeko putzu naturala antolatu...\nParte hartzeko Auzolanean baita aste intergalaktikoan parte hartzeko, edo xehetasun gehiago galdegiteko, izen ematea gaurdanik irekia da : ehzadista@yahoo.com


Seme-alaben eragina bikote harremanetan: Gurasoek elkar maitatzen ez ahazteko | Aldizkaria | EROSKI CONSUMER\nSeme-alaben eragina bikote harremanetan: Gurasoek elkar maitatzen ez ahazteko\nLehen haurra (eta gainerakoak) etortzen direnean, bikote-harremana ahaztuxea geratu liteke denbora batez, haurrak bereganatzen baitu protagonismo guztia. Bikoteak aro berri bat hasi duenez, egokitu egin behar du; gurasoaren betebeharretara moldatu beharra dauka bikotekide bakoitzak, baina denbora baten barruan, jakina. Muga jarri behar zaio egokitze-aldiari, eta berriz ekin behar zaio bikote-harremana zaindu eta indartzeari. Zenbat eta denbora gehiago joan, orduan eta tarte handiagoa sor daiteke bikotekideen artean, eta emozionalki urrunduz eta urrunduz joan dena, ohartu orduko, urrunegi ere egon liteke, ez eskuratzeko moduan... Oso garrantzitsua da, beraz, albait azkarren suspertzea bikote-harremana, eta haurrak beste arrazoi bat gehiago izatea elkarrengana are gehiago hurbiltzeko. Bestela, haurrei emanak bagaude eta haurrei soilik, denbora baten buruan, arriskua dago bikotekideak elkarrengandik asko bereizteko, ezezagun bihurtzeraino.\nGurasoak izaten dituen erantzukizun berriekin, ugaritu egiten dira eguneroko zereginak, baina ezin da mugatu eguneroko horri erantzutera, horrek murriztu egingo bailuke bikote-komunikazioa. Ordutegiak, betebeharrak, erosketak, haurtzaindegia, arropa... eta gisako mintzagaiek soilik osatzen badituzte bien arteko elkarrizketak, luze gabe agertuko da urrutiramendua eta helburu bakarrak iraunaraziko die elkarrekin: guraso izateak. Harreman mota hori aski ahula izango litzateke, eta horretara ez iristeko, oso garrantzitsua da bien arteko lotura emozionalak sustatzea, harremanak sendo jarrai dezan eta bien asegarri izan dadin.


Inicio - Farmazia Rekalde\nOngi etorri Rekalde Farmazira!\nEzagutu gure kosmetika Marka propioa\nZu eta ZURE ETXEKOAK ZAINTZEA DA GURE HELBURUA\nZure azalaren beharrak aztertzen ditugu, egokiena den tratamendua gomendatu ondoren distiratsu ikus dadin.\nAzala gure historiaren islada da. Haurdunaldi baten ildoak, erorketa baten orbanak, oposaketa bat prestatzearen ondoriozko begi zuloak, eguzkiaren ondorioak... Ez dugu gure historioa ezabatu nahi, azala zaindu baizik, berezko argiarekin distira egin dezan. Azala eta bere jokaera ulertzea, ezinbestekoa da eraginkorra eta gure beharretara(denboran zehar aldatzen baitira) egokitzen den kosmetika tratamendu errutina bat ezartzeko. Farmazian dermokosmetika maite dugu eta eskura ditugun kosmetiko guztiak probatzea gustoko izateaz gain, zure azalean gustora sentitu zaitezen ahal dugun aholkurik hoberena ematea da gure helburua.\n⸻ AZAL ZAINKETAN ONLINE AHOLKULARITZA\nZuk nahi duzun lekura iristen gara\nDoako bidalketak, 50 €-tik aurrera (penintsulan bakarrik).\nEskaera guztietan muestrak bidaltzen dira, produktu berriak ezagutu ditzazun.\nParafarmazian egiten dituzun erosketa guztietan diru deskontu bihurtzen diren puntuak batuko dituzu.\nTxartelaren jabe izateak, gainera, etorkizunean farmazian egingo diren eskaintza berezietaz, promozioetaz eta bestelako ekintzez gozatzeko aukera emango dizu.\nOrdaindu Bizum bidez\nErosoagoa izan dadin, Bizum bitartez ordain dezakezu. Ezer errazagorik!\nZuretzat esklusiboki hautatutako muestrak\nGurutze berdea ez da inoiz itzaltzen, kontsultatu Gipuzkoako guardien egutegia.


1. 1969-1990 bizkaiera antzerkia j.m. kortazar 0013\nEzkerrekoan, fotokopiagailu bat mahaitxu batean, idazmakina bere karrutxuan.\n2. 1969-1990 euskara batua ikasliburuak elhuyar 00149\nIdazmakina elektroniko bat konputagailuarekin zuzenean lotuta dela esan daiteke.\n3. 1969-1990 euskara batua ikasliburuak elhuyar 00149\nTeklatua idazmakina arrunten teklez eta beste tekla berezi batzuz horniturik dago.\n4. 1969-1990 euskara batua literatur prosa m. zarate 0121\nDendako ateburuan IDAZ-MAK irakurri dut.\n5. 1969-1990 euskara batua saiakera-artikuluak f. juaristi 0009\nBreyten Breytenbach-ek Paristik idazten du, burnizko behiaz (idatz makinaz) idazten du: edozein diskurtso politikoa da.\n6. 1969-1990 euskara batua saiakera-artikuluak atalase maila 0047\nAtalase mailako ikasleek honako hauek irakurtzen jakin beharko dute:\n- idazmakinaz idatzitako kartak eta ikasleek beraiek idatzitako kartei erantzunez bidaltzen zaizkien liburuxka errazak;\n- trafiko-seinaleetan normalean erabilitako textuak;\n- ohar eta iragarki publikoetako textuak;\n- gastronomiazko hitzak, normalean menuetan erabiliak.\n7. 1969-1990 euskara batua saiakera-liburuak i. borda 0015\nTeknika mailara pasatzean, lumarekin edo idatz-makinarekin, pentsamena (astraktoa) eskuarekin juntatzen dugu, obra baten (konkretoa) sortzeko.\n8. 1969-1990 euskara batua saiakera-liburuak j. oregi 0097\nKonputailua laster telefonoa (ikus Telematika) edo idazmakina bezain tresna arrunta izan daitekeenaren itxurak daude.\n9. 1969-1990 euskara batua saiakera-liburuak adminlan 0141\n10. 1969-1990 euskara batua saiakera-liburuak adminlan 0141\n11. 1969-1990 sailkatu gabeak egunkariak a. urretavizcaya 0001\n12. 1969-1990 sailkatu gabeak astekari eta hamaboskariak hemen 1989 0001\nSu beroa Beroaz idatzi behar nuela eta, hatzamarrak idazmakinarantz luzatu nituen nekez.\n13. 1991> euskara batua ikasliburuak i. eguren 0035\n2.1. ORDENADOREA ALA IDAZMAKINA?\n14. 1991> euskara batua ikasliburuak i. eguren 0035\nOrain dela gutxi arte, makinaz idazteko modu bakarra idazmakina erabiltzea zen; baina azken urte hauetan oso arrunta da makinaz idazteko beste era bat (hau da, ordenadorea) erabiltzea.\n15. 1991> euskara batua ikasliburuak i. eguren 0037\nPentsa dezagun pertsona bat idazmakina klasiko baten aurrean dugula.\n16. 1991> euskara batua ikasliburuak i. eguren 0037\nZer egiten du idazmakina erabiltzeko?\n17. 1991> euskara batua ikasliburuak i. eguren 0040\nHor dago idazmakina eta ordenadorearen arteko alde nabariena: ordenadorean, sakatzen ditugun teklak zuzenean ordenadorearen memoriara doaz eta hor mantentzen dira, letrak inprimatu gabe, guk inprimatzeko agindua eman arte.\n18. 1991> euskara batua ikasliburuak i. eguren 0052\nOrdenadorearen teklatuak, idazmakinarenaren antza du.\n19. 1991> euskara batua ikasliburuak ingurua/lh 0186\nAnderri bere gurasoek idazmakina elektriko bat oparitu zioten bere urtebetetzean.\n20. 1991> euskara batua ikasliburuak aek 0205\n21. 1991> euskara batua literatur prosa h. cano 00070\n22. 1991> lapurtera-nafarrera saiakera-liburuak a. hirigoyen 00115\nBertzalde, Harrietek berak eskuz idatzi bibliografia baten zerrenda bada, bai eta idazmakinaz izkiariatu kopia bat ere; azken hau, hain segur ere, Lhanden hiztegia prestatzen ari zirenen garaikoa dateke.\n23. 1991> sailkatu gabeak astekari eta hamaboskariak habe 1992 0008\nIdazmakinaz idatzi nuen, zuzenketarik egin gabe.


Aukera paregabea Jabier Usabiagaren lanak ezagutzeko | Erakusketak | Artea eta ikus-entzunezkoa | Gipuzkoa Kultura\n> Artea eta ikus-entzunezkoa > Erakusketak > Aukera paregabea Jabier Usabiagaren lanak ezagutzeko\nAukera paregabea Jabier Usabiagaren lanak ezagutzeko\nUrteak igaro dira Jabier Usabiaga ezagutu genuenetik. Imanol Murua Gipuzkoako Foru Aldundian zegoen garai hartan. Foru-bildumarako artelanak erosteko aholku-batzordeko kide izendatu zuten Jabier.\nPertsona jantzia ezagutu genuen, egunean dagoena, bokantza handikoa, barrerako aparteko ahalmena zuena. Harrigarria zen eta harrigarria da egun ere hari entzutea, artelan, film edo kontzertu bat deskribatzen duenean.\nHalaber, jakin genuen harreman estua eta adiskidetasun handia duela gure artistekin; Carlos Sanzekin, Rafa Ruiz Balerdirekin, Marta Cárdenasekin eta beste hainbatekin. Hortaz, artea gertu-gertutik ezagutzen zuela iruditu zitzaigun, eta horrek “ikusle” handia zelako aurreiritzira eraman gintuen.\nAre gehiago, haren alderdi profesionalaren berri izan genuenean; izan ere, Gipuzkoako banku bateko erantzukizun handiko kargutik, Gipuzkoako industriari laguntzeko eta hura bideragarria izateko lan eskerga egiten zuen. Zurtz eginda utzi gintuen horrek. Gure industria-ehunari eta haren gabezia eta erronkei buruz ematen zizkigun azalpenak itzelezkoak ziren.\nHasieran, zurrumurru isolatuak ziren: “Aizu! Ba al dakizu Usabiagak margotu egiten duela? Bai? Ikaragarria da, sekulako obra, zorrotza, oso berea”, “Artelekun, Zehar aldizkariak sari bat emango dio Usabiagaren margolan bati”, “Jabierren hiru margolan daude Bikondoaren Ekialdeko Etxean”. Zurrumurruak entzuten genituen, baina han geratzen ziren, atzealdean ezkutuan.\nHalako batean, garrantzi handirik eman gabe, elkarrizketa isolatuen eta beti interesgarrien ondorioz, haren marrazkiak eta margolanak ezagutzeko gonbidapena sortu zen. Ia isilgordean, hutsala eta pasadizozkoa balitz bezala.\nIzugarrizko ustekabea hartu genuen. Mundu ezkutua ezagutzeko aukera izan genuen: itzelezko obra, pintura boteretsua, egunez egun egina. Haren obrak bizitzako tentsioa irudikatzen du, bai eta norberaren aurkako borroka edo norberarengan dagoen bestearen aurkakoa ere. Zorroztasuna, tentsioa eta edertasuna.\nJakina, hautsi egin zitzaigun klixea. Artista bat da Jabier, eta aipatutakoaz gain, bere bizitzako banantzea ere adierazten du pinturaren bidez; izan ere, alde batetik, industria-gizona dago, mundu ekonomikoari emana, eta bestetik, sormen pribatuaren bidez bere desirak eta pultsioak bete eta orekatzen dituen artista.\nErakusketa hau izan daiteke haren lana ezagutzeko aukera bakarra.\nErakusketa: Biziaren gainean, paperaren gainean\nTokia: Ganbara (KMK)\nDatak: 2010ko irailaren 29tik azaroaren 13 arte\nOrdutegia (asteartetik larunbata arte): 11.00-14.00 / 16.00-20.00\nFrancisco Javier Usabiaga Azarlosari (Donostia,1935) Arte Ederrak, eta bereziki pintura, txikitatik interesatu zaizkio, hain zuzen aitak Jesus Basianoren erakusketa bat ikustera eraman zuenetik. Ikaragarri gustatu zitzaion erakusketa hura, eta denborak aurrera egin ahala, gustatu bai, baina hasierako lilura hori ahulduz joan zitzaion. Beste erakusketa asko etorri ziren.\nUmea zenetik marrazten du (ene! Peñaflorida Institutu zaharreko marrazketa gela argitsu eta zabala), eta duela urte asko margotzen du. Gaztea zenean hainbat sari jaso zituen pintura-lehiaketetan, eta horrek eraman zuen sari gehiago jaso nahi izatera, harik eta bide egokia ez zela konturatu zen arte. Zenbait liburu irudiztatu zituen, eta arte grafikoekin eta elikadurarekin lotutako lanak egin zituen, oso maiz dibertigarriak ere bazirenak.\nGipuzkoako Artisten Elkarteak izandako jarduera kultural – eta politiko – biziko denboraldi baten ondoren, Usabiagak gogoz lan egin zuen Antonio Valverde Ayalderen zuzendaritzapean, Laura Esteve eta Jesus Ulacia lagunen lankidetzarekin, elkarte horrek jatorrizko xedea berreskura zezan: marrazketa, grabatua eta pintura ikastea eta praktikatzea. Ascensio Martiarena adiskidea zuen, zeinak, adinez aurrera egina oso, arratsaldeko azken orduetan lan bilerak zuzentzen baitzituen. Artista eta idazle asko ere adiskide zituen.\nElkarteak, igogailu zaratatsu eta beharrezko batez gain, gelaurre eta estudio zabal bat zituen Trinitate Enparantzan, San Telmo Museoaren bulegoetan; neguan hotza egiten zuen bertan, baina jarduerak, ahaleginek eta konpainiak epeltzen zuten giroa.\nParadoxikoki, jarduera profesionala ekonomiaren eta finantzen arloan garatu zuen, lekuko banku-entitate batean arriskuen kudeaketaz arduratu zelarik. Jarduera hori konprometitua, konplexua, interesgarria eta gorabeheraz beterikoa iruditzen zitzaion, batez ere, harremanak zituelako enpresa askorekin. Pinturak, berriz, errealitate horren kontrapuntu gisa balio zion, ametsetara eramaten baitzuen.\nUrte askoz entitatearen egutegiak egiteaz arduratu zen, hedatze handikoak zirenak eta pintore ezagunei eskaintzen zizkienak, testu literarioekin batera. Aldian-aldian iraganeko orri horiek indarberritu egiten ziren, eta liburu ederrak egitea ahalbidetzen zuten. Hartara, jarraipena eman zion Julio Franco marrazkigile eta litografo bikainak, banku batean ere lan egin zuenak, hasitako lanari.\nArtea ezagutzen zuten beste pertsonekin batera, Gipuzkoako Foru Aldundiaren pintura eta eskultura ondarea zuzentzeaz eta eguneratzeaz arduratu zen independenteki, Imanol Murua diputatu nagusiaren bultzadari esker; izan ere, erakundeak utzita samartuta zuen jarduera hura, hain zuzen zaldi-erretratu ahaztu bat erosi zutenetik geroztik.\nArte plastikoen hainbat lehiaketetan epaimahai gisa parte hartu du, mintzaldietan, mahai-inguruetan, eta noizean behin, pintoreen inguruko artikuluak idatzi ditu.\nEz du erakusketetan parte hartzen. Duela gutxi –denborak ihes egiten du!– Alfredo Bikondoaren gonbidapena onartu zuen eta, Ekialdeko Etxeko giro eroso eta atseginean, koadro batzuk ikusgai jarri zituen.\nEgun, ohorez eta poztasunez aurkezten du bere lanaren zati bat, bere aurretik etorritako artista eta lagun kutunen adorez eta kreatibitatez beterik dagoen lekuan.\nBere aburuz, ikusiz, sentituz, ikasiz, pentsatuz, esperimentatuz, beti lan eginez, batzuetan asmatuz eta besteetan huts eginez ikasten da. Gaur egun, artearen sakralitateari buruz hitz egitea neurrigabekeri bat baino ez bada ere, baieztatzen du bere lanak pertsona baten, eta batzuetan beste pertsona batzuen, bizitza babestu eta argiztatu dezakeela.\nBere lanean ez dugu komertziala denik aurkituko. Espazio txuri baten aurrean jartzea eta hura bizitzaz betetzen saiatzea du oso maite.\nBatez ere, lanean jarraitu nahi du.


Henri Errandonea — Euskal kultur erakundea\n"Herritarrak literaturaren mundura sarraraztea, bada abentura ederra"\nHenri Errandonea (1961, Sara, Lapurdi) Sarako Ondarea elkarteburua da, baita Idazleen Biltzarreko langile berria. Bazko asteleheneko monumentua freskaturik dator aurten, martxoaren 28an, antolaketan herriko eta inguruko elkarte zein erakundeek beren parte-hartzea bermatua izanik.\nNondik duzu ondarearen pasio hori?\nDozena bat urte nuelarik, amak arkeologiaz liburu bat oparitu zidan: sutan jarri nintzen, handitzean arkeologo izan behar nuela! Bizitzak ez nau profesionalki horretara bideratu, baina beti atxiki dut historia eta gauza zaharrei buruzko maitasun hori. Gero, erran behar da xaharrek presentzia handia bazutela gure etxean, eta horrek ere elikatu dukeela giro berezi bat. Adibidez, aitatxik, lesakarra zenak, ez zekien euskaraz baizik. Gu eskolan frantsesez ikasten, beti egoten nintzen pentsaketa nola bizi zitekeen bakarrik euskaraz. Mundua ikusteko molde arras berezia zuen, dirurik ez zuen behar bizitzeko, dena berak egiten baitzuen, baita tresnak eraiki, edo eskulanak moldatu ere, eta, bistan dena, naturari buruz anitz gauza ezagutuz.\nIrakurtzen eta idazten ote zekien?\nBai, nahiz-eta garaiko aldizkari eta dokumentu gehien-gehienak frantsesez izanki. Hala ere, oroit naiz etxe batean gertaturik, kanpoan lanean zen seme-alaba baten gutuna ukan berria zutela: batek baizik ez baitzekien irakurtzen, haren entzuten egon ziren bertze guziak, sukaldeko mahai inguruan. Harritu nintzen! Mundu bat bazen gure eta haien artean, zinez. Sinesteetan ere, elizaz gain, bazituzten superstizio bereziak: ez diegu sekula Olentzero edo Mari izenik entzun, baina mundu basari buruzko izpiritu eta beldurrak bazituzten. Mendian suge handi bat bazela, eta kasu egin behar zela, adibidez: gu beldurtuak, bistan dena!\nZuen heziketarako erabiltzen zituzten sinesteak, beraz...\nEz idurian, anitz gauza transmititu digute kultura horren bidez, nahiz-eta ez dudan uste balio handirik ematen zioten berek. Guti iraun du, hasteko. Alta, Barandiaranek lan egin zuen gure aitatxirekin, Saran egon zelarik. Pentsu dut mitologiako bere biltegia anitz aberastu duela belaunaldi horretako saratarrekin ere. Sineste horiek beren bizitzari lotuak ziren, erreperioak bezala. Amatxi hil zelarik, gure amak ganbarako mirailak kendu zituen, eta paretak mihisez estali. Ez zituen elizak galdegiten horrelako gauzak...\nHoriek galduz bezala, akademian garatu zen haatik euskararen mundua...\nAitaren arreba bat lehen eskola elebidunetako erakasle izan zen, eta jende garrantzitsuak ezagutu zituen: Eugène Goihenetxe, bertzeak bertze. Haren Pays Basque aldizkariari harpidetu nintzen, izebak bultzaturik: ez nuen gauza handirik ulertu, baina bai hauteman zerbait berezi bazela hor. Gero, ikasketa eta lanarengatik, Saratik urrundu nintzen, baina molde bereziz begiratzen hasi nintzaion sorterriari: galdua nuen euskara hango lagunei esker berreskuratuz, gure erroak gero-eta barnago karrakatu nintuen, orain arte segituz!\nSarako Ondarea elkartea sortzeraino...\nGogoeta luze baten ondotik izan zen, 2009an. Hasi ginen zerrendatzen zer ikertzen ahal genuen Saran... Kasik 80 gai atera genituen! Horien artean, etxeei buruzko ikerketak, usategietakoak izan dira gotorrenak, liburu eta erakusketa batzuekin. Hori ere izan dugu beti xedea: gure ikerketak dibulgatzea. Ebidentea iduri du, baina harrigarri da zenbat jendek nola beretzat atxikitzen dituen zinezko altxorrak.\nErakusketez gain, ez ote litzateke herriko eskolekin transmisio-lanketa zuzenago bat egiten ahal?\nJadanik ikertzea, biltzea, eta herritarrei hedatzea, alimaleko lana da. Eskolekin aritzeko, nik uste dut noizbait behar dela norbait pagatu lan hori behar bezala eramateko, bururaino eta iraunkorki. Baina Euskal Herrian, ez diogu kulturari baliorik aski ikusten, noizbait bide-profesionala zabaltzeko. Hainbat urtez sekulako lana eginik gure elkartean, lortu dugu Sarako Herriko Etxearen sustengua (zeinek departamenduko diru-laguntzak bideratzen jakin izan duen), eta lanpostu bat zabaltzea, aldi berean Biltzarraren kudeaketa errazteko, baita herriko kultura eta ondare lanketak. Joan den urtarriletik ofizio hori dudanetik, tokiko kultur eremuaren geroa bertze molde batez ikus dezaket. Xantza dugu Herriko Etxeak irekidura hori erakutsi baitu, eta espero dut izpiritu hori zabalduko dela Iparralde osora, HELEP berriaren bidez.\nEz da gehiago nahiko izpiritu kolektibo gure kultura eta ondarea biziarazteko?\nEz balitz kolektiborik izan gure elkartean, ez dut uste lortuko genuela lanpostu horren zabaltzea. Lan kolektiboak digu legitimitate hori eman. Eta Iparralde mailako profesionalizatzea inportantea bada ere, tokian-tokikoa berdin funtsezkoa zait. Saran egiten duguna bultza daiteke bertze herri edo eskualdeetan ere: alimaleko aberastasunak dira denetan.\nAntolaketa eskasaz gain, bada lehen aipatu duzun izpiritu berezia: bakoitzak beretako atxikitzea bere aurkikuntzak...\nHorretaz, nik uste bi ideia direla nagusiki: edo ez dira kontziente beren ikerketak, ondareak zer inportantzia duten kolektiboarentzat; edo, alderantziz, badakite beren altxorrak alimaleko balioa duela, eta ez dute nahi gal dadin. Duela hamar bat urte, Sarako Herriko Etxean, idazkaritzaren bulego gibelean, baziren XVII. mendetik azken urteotarako saratarren sortze-erregistroak, baita Axularrek idatziak ere. Aski zen galdegitea, eta liburuarekin joaten ahal zinen ondoko gela batetara, kontsultatzera. Egun batez, Axularren liburu bat desagertu da. Segur naiz eraman duenak nahi zuela babestu: toki segurragoan izanen zitzaiola bere etxean, publikoari eskuragarri baino. Segur ere naiz liburu hura Saran dela oraindik, eta pentsatzen dut fite aurkituko nukeela zer etxetan! Horregatik diot jende anitzek nahiago duela berek deskubritua beren txokoan atxiki...\nAlta, hori da ondarea kolektiboki galtzeko biderik segurrena...\nHorregatik da ondarearen tokian tokiko lanketa garrantzitsua: harreman hurbila behar da jendearekin, iraunkorra, poliki-poliki konfiantza sortzeko, eta altxor horiek eremu kolektibora altxatzeko. Ahantzi gabe hariaren bertze muturra: behin Sarako etxe batera ekarrarazi ninduten, liburu zahar batzuen ikustera. Horien artean, Axularren “Gero” obraren jatorrizko edizioa. Esplikatu niotelarik zer zuten esku artean, harritu ziren! Gure elkartearendako, graal handia zen horren aurkitzea. Barandiaranek Donostiako San Telmo museoari eskaini alea ere, Saran eman ziotela badakit, berak erranik.\nBaina zer funtzio dute altxor eta graalek, gaurko gizarte numerikoan?\nBistan dena, ez da berehalakoan ageri gaur ukan dezaketen funtzioa. Nik sinesten dut erreperioak direla, balore batzuk ere badirela jokoan, eta horrekin jokatzen dela herri, hizkuntza, eta kultura batendako atxikimendua. Gauza abstraktua da, baina bi pentsaketa eginarazten dute, aldi berean gure berezitasuna eta idekidurari buruz. Aspaldiko zerbaiten segida garela, eta hori eraikitzen jarraikitzeko koherentzia ukaiteko, jakin behar dela zer dugun esku artean. Horrek balio du laborantzan, adibidez: Saran laborariek segitzen dute, eta xantza da kostalde honetan. Edo landareek zer erabilgarritasun ukan dezaketen, gaurko egunean ere... Gizartearen anitz eremu hunkitzen da, eta erran nezake turismo zintzoago bat lantzeraino ere joan gaitezkeela.\nOndarearen bilketa-prozesuak ere badu garrantzia?\nHerritarrak parte-harrarazten dira. Eni gehienik gustatzen zaidana, gure herrian bizi direnak nahastea: Mikel Duvert bezalako jakintsu bat, ofiziale gazte batekin. Osagarritasun hori kausitzen baduzu, lana bera egina da.\nBaina ez da beti euskaraz egiten...\nEz, baina inportantea da dibulgatzeko mementoan, euskarari toki garrantzitsua ematea. Ez gara ikastolako haurrengana joanen frantsesez transmititzera beren herriko ondarea. Hala ere, nahi dut azpimarratu azken hiru urteetan Koldo Zuazo hizkuntzalaria dabilala Saran, hemengo euskalkia xoraturik ikertzen: horrek aterako duen lanak alimaleko inportantzia izanen du euskararen geroari buruz Saran.\nParte-hartzea ere izan da Sarako Idazleen Biltzarra eraldatzeko gakoa?\nLehenik, azpimarratu nahi dut Sarak duen aspaldiko lotura literaturarekin. Horretaz kontziente izanik, Jean-Mixel Garatek Biltzarra asmatu zuelarik, lotura egin nahi zuen idazleen eta irakurleen artean. Baitezpadakoa zen, gainera idazleak lehenetsiz argitaletxeak baino. Hogeita hamar urte joan dira, eta gogoeta bat egin dugu, Sarako Ondarean lehenik, ikusteko gure elkarteak zer eskaintzen ahal ote zion Biltzarrari. Hortik bi alde aberastea baitezpadakoa iduritu zitzaigun: euskarari toki gehiago ematea, eta gazte gehiago ekarraraztea. Bi baldintza horiek besapean, Jean-Mixel Garati buruz joan, harekin aipatu, eta dudarik ez du izan baiezkoa erraterakoan. Hala ere, interesgarriagoa zitzaigun herriko elkarteekin segitzea gogoeta, eta Herriko Etxea ere horri lotzea.\nNolako eztabaidak joan dira?\nGogoeta-saio idekiak izan dira, 2015eko urtarriletik hasirik. Denak ados ginen hiru gauzetan: jende gutiago heldu zela azken urteetan, idazleen eta irakurleen arteko harremana atxiki behar zela, eta euskara zein gazte gehiago behar zela sarrarazi. Euskara aski bazela zioten batzuek, baina guk uste genuen aise gehiago izan zitekeela, bai aurkezpen eta hitzaldietan. Txosten bat aurkeztu dugu Herriko Etxean joan den irailean, eta sustengu osoa adierazi digute. Kontzientzia dute zer ekitaldi garrantzitsua duten esku artean.\nProzesuak zer eragin izanen du, fisikoki, hurran martxoaren 28ko Biltzarrean?\nLehenik, harremanetan sartu gara inguruko eskola elebidun eta ikastolekin. Joan den maiatzean erakasleak bildu, eta adostu dugu lanketa berezi bat eramanen zutela osoki euskaraz, irailetik abendura, transmisioaren gaiaren haritik: bederatzi eskolen emaitzak, zinez anitzak direnak, Biltzarrean aurkeztuko dira, baita liburuxka batean bilduko. Haurrak beren burasoekin igurikatzen ditugu martxoaren 28an, familiak murgil daitezen gure literaturaren munduan. Haurren txoko horretan iraganen dira beraz aurkezpen horiek, baita ipuin kontaketak, eta hainbat haur literaturako obren erakusketa. Horrez gain, bertze hiru gune berezi ere izanen dira. Bat da aurtengo Saria emanen diegun bi artistei dedikatua, erakusketa moldean: Itxaro Borda idazleari eta Michel Ithurria marrazkilariari. Bertze txokoa izanen da aurtengo berrikuntzak aitzinean emateko: kontsultagarri izanen dira, librean, goxoki, erostea behartua izateko sentimendua sortu gabe. Gure gogoetetan atera den gaia da hori: harreman hurbila da erosle eta saltzaileen artean, baina delikatua izaten da kalakaldia zerbait erosi gabe bururatzea. Alimaleko liburu metarekin ateratzen zara hortik, erdiak ez dituzularik irakurriko! Giro zintzo eta sanoagoa dugu bilatzen, goxoago pasatzeko. Azken txokoa aparte izanen da, mintzaldiak, aurkezpenak, harrabotsik gabe egiteko gisan, eta hedabideekin ere harreman zuzenagoa eskainiz. Hori guzia, bistan dena, usaiako azokaz gain, gune zabalagoan, oihal-etxe handi eta berotu bat emanen baitugu kanpoan.\nBaina antolaketa-lan gehiago eskatzen du horrek, ez?\nTurismo Bulegoak du orain arte antolatu, eta hiru hilabete ematen zituen horretan. Hor, sei hilabeteko antolaketa behar dugunez, elkarte bat muntatu dugu, zeinen lehendakaria Jean-Mixel Garat izanen den, eta ni, berriz, langilea. Horrek ez du kentzen, berriz ere, jendearen parte-hartzearen garrantzia. Adibidez tokiko erakundeeri Biltzarrean gehiago inplikatzea eta diruz languntzea galdetu diegu. Horrez gain, herritarrak literaturaren mundura sarraraztea, bada abentura ederra, batez ere bide parte-hartzailetik egiten delarik.\nEta belaunaldi berriei ere gogoa ematea...\nDudarik gabe. Denboran finkatua den ekitaldia da Biltzarra, eta bide-gurutze bat, zeinetan haurrak, artistak eta politikariak ibiltzen diren, eremu berdinak ekarrarazirik. Eta, etorkizunari begira, literaturaren bertze aldea ere kontutan hartu beharko dugula ere iduritzen zait: ahozkoarena. Batez ere Iparralde honetan, sekulako aberastasunak ditugu, ondarean dauden altxorrak, zein gaur egungo sorkuntzak, denak herrikoiak. Horiei ere toki bat emanez, eta komikiak bezalako sailak garatuz, osotasun bat lortzea nahiko genuke, aldi berean erreala dena, baina ez baitezpada hala erakutsia. Eta osotasun horrek badu inportantzia jendeak euskal kulturari buruz duen pertzepzioan.\nEuskal hiztun osoen gaia ere bada hor jokoan?\nBistan dena. Gure aitatxi-amatxiek, nahiz-eta ahozko hizkuntza ikaragarri aberatsa izan, osotasuna zuten eskas ondoko belaunaldiak euskaraz iraunarazteko. Osotasun hori natural bilakarazteko aukera badugu, bertzeak bertze, Biltzarraren bidez.\nHarremana: Sarako idazleen biltzarra


Donostiako Urgull mendia (Gipuzkoa) :: 3DIGITALA\nDonostiako Urgull mendia (Gipuzkoa)\nJesusen Bihotz Sakratuaren irudiak koroatzen duen Urgull mendiaren irudia. Mota gazteluaren gainean dagoen hormigoi armatuko eskultura honen egilea Federico Coullaut izan zen. Gaztelua, Nafarroako Sancho Handia erregeak eraikitzea agindu zuen, XIIgarren mendeko eraikuntza da. Mendiaren azpian, Kaiako pasealekua zabaltzen da. Hemen, itsaso eta portuaren ondoan dauden etxetxo asko ikus daitezke.\nhitzak: Donostia-San Sebastián Gipuzkoa hiriburua hiria paisaia kostaldea itsasoa Kantauri mendia Urgull Jesusen Bihotz Sakratua eskultura hormigoi armatua Mota gaztelua gaztelua Mota Federico Coullaut-Valera Mendigutia Kaiako pasealekua portua etxea Nafarroako Sancho Handia


Koronabirusa COVID-19: Gipuzkoako Osasungintzak babesa eta testak eskatu dituzte\nGipuzkoako Elkargo profesional sanitarioetako lehendakariek (albaitariak, dentistak, erizainak, farmazialariak eta medikuak) agiria kaleratu dute larunbat honetan, 12.000 langileren izenean.\nOsasun langileak koronabirus testarekin.\nEspainiak Txinatik jaso dituen akastun test azkarrak ordezkatu egingo ditu ekoizleak\nGarbitzaileen sektoreak babesteko material gehiago eskatu dio Jaurlaritzari\n'Maker' komunitatearekin bat egin nahi dut, nola egin dezaket?\nKoronabirusak infektatutako 1565 pertsona daude EAEko erietxeetan ingresaturik\nGipuzkoako osasun-langileek koronabirusetik babesteko neurri gehiago eta COVID-19 antzemateko testak eskatu dituzte, kutsatze gehiago ekiditeko.\nGipuzkoako Elkargo profesional sanitarioek 12.000 lagun biltzen dituzte albaitari, dentista, erizain, farmazialari eta mediku artean, eta elkargo horietako lehendakariek agiria kaleratu dute politikari eta agintariei "erabaki eraginkorrak hartu ditzatela" eskatzeko.\n"Gure profesionalak babesteko materiala behar dugu berehala. Testak behar ditugu lehenbailehen, birusarekin saldoka kutsatzea galarazteko" adierazi dute.\n"Ez dakigu zein den birusarekin kutsatutako profesional sanitarioen datu zehatza, baina ohartuta gaude lehen lerroan gaudela eta, zalantzarik gabe, kutsatuen ehunekoa handia dela" adierazi dute eta horregatik, "azkar eta tinkotasunez", beharrezkoa den guztia egiteko eskatu dute langile sanitarioei beharrezko materiala eta ekipamendua emateko, euren lana "berme guztiekin" egin dezaten, bai zentro publikoetan, bai pribatuetan ere.\nGipuzkoan 12.000 profesional ordezkatzen dituztela gogoratu dute bai sektore publikoan bai pribatuan eta "koronabirusaren aurkako krisi honetan egiten ari diren lan bateratua eskertu, eta gure aitortza eta adorea helarazi nahi diegu profesional horiei guztiei" nabarmendu dute.\nGipuzkoako Elkarte Profesional horiek, era berean, "erabateko konpromisoa" agertu dute Eusko Jaurlaritzarekin eta "larrialdi sanitarioko egoera honen aurrean, erabakiak hartzerako garaian kontuan har" ditzatela eskatu dute.\nAzkenik eskerrak eman dizkiete etxean geratuz, erantzukizunez jokatzen ari diren herritar guztiei.


Bilboko Gau Zuria 2018 ekainak 15 ostirala egitaraua: Gau Zuria ekintzak | Herriak eta hiriak | EITB\nSoinu, antzerki eta musika ikuskizunek osatuko dute hiriaren urteurreneko egitaraua.\nBilbo Gau Zuria 2015: Argazkia: L.S.\nBilbok bere 718. urteurrena ospatuko du laster Gau Zuria ekimenaren baitan. Bilbao 700 Fundazioak antolatu du, eta, lehen aldiz, hiriak bi gau hartuko ditu omenaldia egiteko: ekainaren 15a, ostirala, eta ekainaren 16a, larunbata, 21:30etik 01:30era arte.\nUrtebetetzea ospatzeko, hainbat ekitaldi antolatu ditu hiriak, besteak beste, argi, soinu, antzerki, musika ikuskizunak, bideo mapping-ak eta esperientzia sentsorialak. Horiek guztiek ibilbide bat osatuko dute Bilbon zehar eta bertaratzen direnek erne egon beharko dute bazter guztietara begira.\nEra berean, Gau Zuriak beste esperientzia batzuk proposatuko ditu aurten: Bilbo Unibertsora bidaiatzea, Antzinako Greziako lanpadoforoak ezagutzea, argi konstelazioak behatzea eta dimentsio handiko loreak mirestea; oihartzun interaktiboko jolasak, txotxongilo erraldoiak...\nBestalde, ospakizunen bi gau horietan, Bilbok bi erakunde omenduko ditu, horien egoitzan: Euskaltzaindia eta Indautxuko Eskolak.\nGau Zuriaren egitaraua beteko duten ikuskizunek Bilboko hainbat tokitan eskainiko dira, hala nola Gizakunde elizan, Rekalde Aretoan eta Arriaga plazan.\nMarzana moila topagune bihurtuko da Gau Zurian ekainaren 15 eta 16an instalatuko den Chill Out txokoa ezagutu nahi dutenentzat. Argazkiak egiteko, atseden hartzeko eta solastatzeko txoko bat. Gauzak komunikatzeko eta elkarrekiko komunikazioa bideratzeko modu bat.\nSantiago katedraleko atarian Bilboko lau musika-talde eta abesbatza hauen kontzertuak eskainiko dira: Bilboko Akordeoi Orkestra Sinfonikoa, Bilboko Koral Elkartea, Iralabarriko San Antonio Korala eta San Anton Abesbatza.\nOraintsu inauguratutako Euskal Museoko klaustro estaliak LA HISTORIA y LA VILLA DE BILBAOk protagonizatutako BERTSE antzerki-ikuskizuna hartuko du. Bidaia bat denboran barrena Bilboren idiosinkrasiaren gakoak ezagutzeko, oinarritzat harturik hiriaren sorrera, hazkundea eta garapena, gako batzuk gaur egun eraldaketa-eredu bezala proiektatzen direnak etorkizun paregabe baterantz eta Bilbo 2018ko Europako hiri onena bilakatu dutenak. Emanaldiak, bariku eta zapatuan: 22:30, 23:15, 00:00 eta 00:45.\nEuskaltzaindiak bere mendeurrena ospatzen du, eta karia horretara eguzki-lorez apainduko ditu bere balkoiak 1918ko irailaren 5 haren oroigarri, egun horretan egin baitzen Oñatin Eusko Ikaskuntzaren Lehen Kongresua eta hantxe erabaki baitzuen Hizkuntza Atalak organismo bat sortzea euskara ikertu eta zaintzeko.\nArriaga Plazan kokatuko da Bilbo Unibertsoa, bertakoek nahiz kanpokoek bisitatu ahal izango duten planeta-instalazioa. Instalazioa egunez egongo da jarrita, eta gauez Holst-en doinuarekin piztu eta argituko da.\nBilboko udaletxearen aurrealdea kolorez jantziko da Adlib Creations etxearen aireko izpi luzez osatutako argi eta diseinu grafikoko ekoizpen batekin. Irudien lagungarri, argien efektuekin programatutako soinu banda bat entzungo da. Musika sorkuntzak soinu efektu urbanoak sortuko ditu gogora ekartzeko hiria, gizakien eta portuko jarduna, eta elektro eta new age musikak.\nAbandoibarran kalejira argitsu batean ibiliko dira LAMPADOPHOREAK, egitura puzgarri handi batzuk Antzinako Greziako zeremonietan argiak eramaten zituzten lanpadoforoen izena daramatenak. Kalejira Pio Baroja ingurutik La Salveko zubira egingo da.\nIsozaki zabalgunean programatuko den instalazioan (8 metroko diametroko kupula garden bat) argi eta musika ikuskizun bat eskainiko da, konfetizko ekaitz handi bat irudikatuko duena. Instalaziora sartzen den publikoak esperientzia hori biziko du eta irudituko zaio kristalezko elur-bola horietako baten barruan dagoela.\nLanpara-tulipezko bodegoi batek apainduko ditu Albia lorategiak. Era guztietako estanpatu eta kolorezko 100 pantailatik gora jarriko dira Abandoko gune horretan.\nHainbat arte diziplinatako ikuskizunak, Zabalgunean. Musika, dantza eta sormena gainezka duten ikuskizunak eta GAU ZURIAn arituko diren protagonistak.\nQuim Moya margolari-performerrak 15 metroko horma-irudi handi bat margotuko du zuzenean Rekalde Aretoan eta "izarrezko unibertso bat" irudikatuko du. Oihaleko izarrak itsasgarri fluoreszente batzuk izango dira, instalaziora doan publikoari banatuko zaizkionak aukera izan dezan pintura kolektibo horretan parte hartzeko.\nMoyua Plazak loreontziak estreinatuko ditu. Instalazio honek landare munduaren indar harrigarria erakusten digu. Landareek lore, fruitu eta materia bizi bilakatzen dituzte ura, lurra eta argia, argizko lorategi bat eta giro magiko eta irreal bat sortuz.\nInstalazio interaktibo eta murgiltzailea. 6x6 m-ko Bilboko baldosa handi bat da, 40 cm-ko altueran jarria eta perimetroan argitua. Bilboko baldosa handi bat, abestu egiten duena berarekin jolasten baduzu. Zapaldu, eta piztu eta abesten hasiko da.\n"Splash" instalazioak elkarrekin konbinatzen ditu argiztapena, bideo mapping-a eta soinua, publikoak parte hartu eta goza dezan. Ausartu zaitez txirrista horretatik modu birtualean murgiltzera Bilboko Itsasadarrean.\nLoreontzietan jarritako lore argitsuak Abandoibarraz jabetu dira. Lore horien petaloak plastikozko poltsa birziklatuz eginda daude birziklapenaren garrantzia ikusarazteko. Instalazioak aukera emango dio publikoari murgil egiteko giro koloretsu, irreal eta kasik magiko batean sortutako ingurunean.\nHiriko argi publikoko farola errenkadak, galaz jantzita GAU ZURIRAKO. Evaristo Txurruka kaiko farolek iragartzen dute iritsi dela GAU ZURIA Bilbora.


Korrika zuzenean, Beleixe Irratian - Sakana - Guaixe.eus\nKorrika zuzenean, Beleixe Irratian\nGuaixe 2019-04-08 20:40\nIrrati bidez sakandarren parte hartzeari buruzko berri zuzena jasotzeko aukera izanen da 00:15etik aurrera, sei orduz.\nSakanako irrati euskaldunak Korrika 21n zuzeneko kontakizuna eginen du goizaldean. Euskararen aldeko lasterketa Sakanan sartu baino ordu erdi lehenago hasiko du emanaldia, 00:15ean. Sakandarrek 71 lekuko aldaketa eginen dituzte eta haiek kontatuko ditu Beleixe Irratiak. Zuzeneko sei orduko kontakizuna izanen da. Saioan parte hartzeko aukera izanen da, 948 567 074 telefonora hots eginez edo 661 523 245 telefono zenbakira whatsapp mezuak bidaliz.\nGautxoriak ez direnak astearte goizean, 10:00etatik aurrera, kontakizuna berriro entzuteko aukera izanen dute. Guztia FMren 107,3 dialean edo www.guaixe.eus bidez entzungai izanen da.\nBestalde, Korrikaren zuzeneko irudiak ikusteko aukera izanen da www.guaixe.eus web orrian. Tokiko hedabideen eta ETBren lankidetzari esker Korrikaren furgonetatik ikusten dena zuzenean ikusgai izanen da.


Muguruzaren konspirazioa | Kultura | Berria\nZuloak musika taldea dokumentalerako propio sortutako proiektua izan dela jakinarazi du Fermin Muguruzak\nZinemaldian aurkeztu ondoren, urriaren 5ean estreinatuko dute komertzialki\nEider Rodriguez, Arrate Rodriguez, Fermin Muguruza eta Zuloak taldeko kideak, atzo, Donostian. GARI GARAIALDE / ARGAZKI PRESS\nZer da benetakoa eta zer gezurra? Fikzioa noiz bilakatzen da errealitate? Dokumentalak egia islatu behar du? Edo sormenari, irudimenari, egin behar dio lekua? Galdera horiek guztiak eta beste hainbat egingo dizkio bere buruari Zuloak filma ikusten duenak. Fermin Muguruza zuzendariak, Eider Rodriguez gidoigileak eta beren lantalde osoak atzo gauerdian estreinatu zuten filma Zabaltegi-Bereziak atalaren barruan, baina horren aurretik pelikularen misterioa argitu zuten: dokumentala egiteko propio sortutako musika taldea da Zuloak. Ez orain arte esan den moduan, bizitza laburra izan zuen eta desagertu zen talde bat.\nCheckpoint Rock eta Al Jazeera katearentzako dokumental sorta egin ostean, Muguruzari Euskal Herrian eta emakume musikariekin lan egiteko gogoa piztu zitzaion. Era berean, Jesus Garayren Mirant al cel Bartzelonako 1938ko bonbardaketen gaineko fikzioko dokumentalaren musika ere egin zuen duela lau urte. Eta «muga labainkor» horretan mugituko zen proiektua aurrera ateratzea bururatu zitzaion. Euskal Herrian, egiazko emakume musikariekin. Baina fikzio handi bati lekua eginez. «Azken batean, beste genero bat da hau. Edo anti-generoa. Eta horrek asko erakartzen ninduen. Mise en scène-ari garrantzia ematea, egia beti baita eraikuntza bat». Muguruzak Orson Wellesen F for Fake ekarri du gogora, baina baita Banskyren Exit Through the Gift Shop ere. Egiarekin eta gezurrarekin, dokumentalarekin eta fikzioarekin, jolasten diren filmak.\nZuloak-ek istorio luze eta korapilo askokoa du atzean. Duela bi urte, Miarritzeko FIPA jaialdian, Muguruzak proposamena egin zion Eider Rodriguezi: talde bat sortuko zuten, eta haren gaineko filma egin. «Nik ez nuen halako ezer espero», aitortu du Rodriguezek, baina egitasmoak bere interesa piztu zuen. «Baina biak, Fermin eta biok musika eszenatik urrunduta geunden, eta, ahizpa [Arrate Rodriguez] musikazale amorratua denez, harengana jo genuen».\nGorabehera ugariko bidea\nArrate Rodriguezen lana, hasiera batean, informatzailearena izan zen. Kontzertuzalea izanik «neska lotsagabe eta karismadunak» bilatu zituen hala zuzeneko emanaldietan nola Youtubeko bideoetan, baina berehala bilakatu zuten proiektuaren hari narratiboaren eramaile. Hain zuzen ere, Arrate fikzioaren gakoetako bat bihurtu zuten. Harena da, filmean, Andy Warholek The Velvet Underground taldearekin egin bezala, taldekideak elkartu, musika estiloa zehaztu eta estetika jakin bat aukeratzeko ardura.\nZailtasunak ez dira falta izan prozesu osoan. Izaskun Muruaga abeslariak (Lights of Eden taldean ibilitakoa) gogotsu ekin zion proiektuari, baina utzi egin behar izan zuen: «Ni oso lotsatia naiz», aitortu du Muruagak, «eta kamerarekin grabatzen zutenean oso urduri jartzen nintzen. Paniko eszenikoa daukat». Horren ondorioz, Muruagak utzi egin zion lekua Tania de Sousari —Las Putass del Mistolen ibilitakoa eta gaur egun The Dispositives taldeko kidea—. Ez zen, baina, gorabehera bakarra izan. Proiektua abian zela, Naiara Goikoetxea bateria jotzailea —Las Sfintters surf taldekoa— haurdun gelditu zen, eta hari ere ordezkoa bilatu behar izan diote: Uxua de la Fuente Ursula Strong. Errealitateak fikzioari gaina hartzen dionean. «Izaskunen kontuarekin, adibidez, asko sufritu genuen», aitortu du Muguruzak.\nFilmak Zuloak taldearen ibilbidea kontatzen badu ere, beste musikari batzuk ere azaltzen dira beren esperientziak kontatzen: Anari, Aiora Renteria (Zea Mays), Ines Osinaga (Gose), Maite Arroitajauregi (Mursego), Afrika, Marieder Iriart (Sparteens). Baina kolaboratzaileen zerrenda amaigabea izan da. Esaterako, Bilboko Kafe Antzokian, Gasteizko Helldoradon, Hendaiako Kanttun eta Hondarribiako Psylociben ehunka lagun bildu behar izan zituzten, Zuloak taldeak egin zituen kontzertuak filmatzeko. «Konspirazioaren beste konplize batzuek» argazkiak egin eta Flickr-en jarri zituzten. Modu horretan, fikzioa osatuz joan ziren Muguruza eta Rodriguez ahizpak. Zuloak taldeari iragana ematen.\nZinema zuzendariak garbi du haien guztien konplizitatea ez ezik, «kazetariena» ere ezinbestekoa izan dela egitasmoak aurrera egin dezan. Maiatzaren 18an proiektua aurkeztu zuenetik igaro diren hilabeteetan inork ez du Zuloak-en atzean dagoen ezustekoa zapuztu. «Musika kazetari gehienek jakingo zuten ez zela Zuloak izeneko talderik, inoiz ez baita agertu, baina segitu dute jokoa».\nZinemalditik pasatu ondoren, urriaren 5ean estreinatuko dute Hego Euskal Herriko lau hiriburuetan, Madrilen eta Bartzelonan.


naiz: hedabidea zara - Autobusak goizean goiz abiatu dira giza katerantz\nGoizean goizetik abiatu da jendea giza katera garaiz iristeko. 900 autobus baino gehiago bete dira eta Euskal Herrikoak agortuta, kanpotik ekarri behar izan dituzte.\nMungiarrak, abiatzeko prest. (@ManexAltuna)\nGasteiztarrak ere goiz esnatu dira. (@halabedi)\nSestaoarrak, autobusean eserita. (@iontelleria)\nSestaon, abiatzeko prest. (@iontelleria)\nZarauzti 21 autobus atera dira. (@Ane_Arruti)\nUharten, Beriainen magalean, jende mordoxka zain. (Marian ARANBURU)\nLazkaon, ekitaldirako prestaketa lanak egiten. (NAIZ.INFO)\nLegazpiarrak oinez abiatu dira. (@Belastegi)\nEibarre, abiatzeko prest. (@gara_arenaga)\nEuskal Herrian autobusak agortu eta kanpotik ekarri behar izan dituzte. (@iontelleria)\nElgoibartarrak martxan. (@ManexAltuna)\nLandako gunea atontzen, dena ongi atera dadin. (NAIZ.INFO)


Nola lehortu behar dira eskuak? - Zientzia Kaiera\nEskuak ondo garbitzea geure higienearen ezinbesteko atala da eta, eskuak garbitzeko azken etapa ere behar den bezala egitea behar-beharrezkoa da: eskuak lehortzea, hain zuzen ere. Zientziak deskribatu ote ditu eskuak lehortzeko metodoak? Bada, bai, eta ondo deskribatu, gainera. Duela gutxi, Lorna K. P. Suen ikertzaileak eta haren lankideek Scientific Reports aldizkarian eskuak lehortzeko sei metodo desberdin deskribatu dituzte eta bakterioak murrizteko duten eraginkortasuna zehaztu dute. Ikus dezagun.\n1. irudia: Eskuak lehortzeko gailuak ikertu dira eskuak lehortzeko tekniken artean. (Argazkia: Hans Braxmeier – domeinu publikoko irudia. Iturria: pixabay.com)\nSuen eta bere lankideek Hong Kongen egindako lan esperimentalean, esan bezala, eskuak garbitu ondoren lehortzeko sei metodo deskribatu dituzte: norberaren arroparekin lehortzea, paperezko toalla bat erabiliz lehortzea, bi toalla erabiliz lehortzea, eskuak mugitu gabe aire epelezko lehorgailua erabiltzea, eskuak igurtziz aire epelezko lehorgailua erabiltzea eta jet edo txorro motako esku-lehorgailua erabiltzea -eskuak barrurantz sartzen diren potentzia handiko lehorgailu horietakoa, alegia-.\nIkerketaren muina honakoa da: ondo lehortzen ez diren eskuekin probableagoa da mikroorganismoak transmititzea guztiz lehorrak dauden eskuekin baino. Hortik abiatuta, eskuak modu eraginkorrean lehortzeko metodoak bilatzea ezinbestekoa da -ospitaletan segurtasun neurriak hartzeko, adibidez-. Oro har, Suen eta bere lankideek aurkezten duten berrikuspen bibliografikoan ez dira desberdintasun nabarmenak aipatzen eskuak lehortzeko metodo desberdinen artean. Alabaina, eskuak lehortzeko teknika bakoitzak eraginkortasun aldakorra du bere helburua betetzerakoan. Esaterako, aire beroko lehorgailuek 45 segundo behar izaten dituzte eskuetako hezetasuna %3ra murrizteko -hain zuzen, eskuak ondo lehortzeko metodorik motelenak dira–.\nZalantzak argitzeko, ikertzaileek Serratia marcescens erabili zuten markatzaile moduan, alegia, mikroorganismo patogenoek izan ditzaketen joerak aztertzeko aipatutako bakterio ez-patogenoak erabili zituzten. Bakterio horiek hazi ostean, 30 boluntarioz baliatu ziren lehortze metodo desberdinak probatzeko. Jakina, sei metodoak estandarizatu egin zituzten, hots, zehatz-mehatz deskribatu zuten eskuak nola eta zenbat denboraz garbitu behar ziren, gero konparaketa egokiak egin ahal izateko.\nIkerketaren ostean ikusi zenez, jet edo txorro motako esku-lehorgailuak eskuetako bakterioak kentzeko metodorik eraginkorrena zen eta okerrena, aldiz, eskuak arroparekin lehortzea. Hain zuzen ere, bakterioek erraz biziraun dezakete arropan lau orduz -baina, baita 24 ordu ere zenbait kasutan-. Oro har, aipatutako esku-lehorgailuekin 27,4 segundo behar dira eskuak guztiz lehortzeko eta aire-lehorgailu arruntekin boluntarioek 20 segundo inguru egoten ziren eskuak lehortzen. Azken horien kasuan, 20 segundo ez dira nahikoak hezetasuna ondo kentzeko -45 bat segundo behar direla jotzen da- eta, hortaz, eskuen lehortzea ez da egokia. Ondorioz, mikroorganismoak kutsatzeko aukerak handitu egiten dira.\nSuen eta bere lankideen hitzetan, egindako ikerketak frogatzen du aire epeleko lehorgailuen kasuan beharrezkoa da eskuak guztiz lehortu direla ziurtatzea. Alabaina -eta azken puntu hau garrantzitsua da-, txorro motako lehorgailuak norberaren mikroorganismoak kentzeko oso eraginkorrak badira ere, duela bost urte egindako ikerketa batek lehorgailu horien eraginkortasuna zalantzan jar dezake. Hain zuzen ere, lehorgailu bortitz horiek ur tantak oso urrutira –metro batera iritsi daitezke– zabaltzen dituzte eta kutsadura gurutzatua gertatzeko aukerak handitzen dituzte.\nHorrekin lotuta, Best eta bere lankideek 2014an ikerketa bat argitaratu zuten eskuak lehortzeko metodo desberdinek ingurunean zuten eragina aztertzeko -eta ez norberaren eskuaren mikroorganismo murrizketa-. Kasu horretan, emaitzak aurrez pentsa zitekeena baieztatu zuten: txorro motako lehorgailuek tantak asko sakabanatzen dituzte, aire epel edo beroko lehorgailuek gutxiago eta paperezko toallek oso gutxi -hain justu, norberarentzat eraginkorrena dena ingurukoentzat okerrena da-. Ikertzaileen kalkuluen arabera, txorro motako lehorgailuak hogeita sei aldiz bakterio gehiago zabaltzen ditu aerosolizazio bidez airezko lehorgailu arrunt batek baino.\nHorrexegatik, airea erabiltzen duten lehorgailuak ez dira gomendatzen osasunarekin lotutako eraikinetan; izan ere, mikroorganismo gehiago zabal daitezke airearen bidez. Edozein kasutan, oso zaila den oreka bilatzea da gakoa: norbera garbitu, ingurua kutsatu gabe. Momentuz ez dago erantzun magikorik, baina, lasai, zientziak aurrera jarraitzen du eta.\nSuen, L. K. P., Lung, V. Y. T., Boost, M. V., Au-Yeung, C. H. eta Siu, G. K. H. (2019). Microbiological evaluation of different hand drying methods for removing bacteria from washed hands. Scientific Reports, 9. DOI: 10.1038/s41598-019-50239-4\nArgitalpen-data: 2019/10/08 · Atala: Dibulgazioa, Kolaborazioak\nAsteon zientzia begi-bistan #272 – Zientzia Kaiera\n13 urria, 2019\n[…] artikulu honen bitartez eman digu horren berri. Kontuz! Ondo lehortu behar dira eskuak! Izan ere, ondo lehortzen ez diren eskuekin probableagoa da mikroorganismoak transmititzea. Sei metodo deskribatu dituzte guztira, horien artean aipatzen dira, eskuak arroparekin lehortzea […]\nNola lehortu behar dira eskuak? • ZUZEU\nEskuak ondo garbitzea, gaitz infekziosoen aurkako gakoetako bat – Zientzia Kaiera\n[…] gainera, gutxienez ordubetean behin egin behar dela diote. Eta oraingoan aipatu ez badute ere, aurreko ikerketa batek agerian utzi zuen garbitzeaz gain garrantzitsua dela ere eskuak ondo […]


Igoera fasea hasiko du Arrasateko errugbi taldeak - Arrasate - Goiena.eus\nIgoera fasea hasiko du Arrasateko errugbi taldeak\nMireia Bikuña 2016-03-04 10:00\nBigarren mailako Euskal Ligako lehia guztiak irabazi ostean –hamaika– igoera faseari ekingo dio aste bukaeran errugbi taldeak. Bi multzoetako bina talde onenek euren arteko ligaxka jokatuko dute. Sei partidu izango dira guztira. Joan-etorrikoak. Lehena, bihar, zapatua, Gernikaren kontra (16:00).\nArrasatearrekin eta bizkaitarrekin batera, Iruña eta Universitario de Bilbao taldeak egongo dira igoera fasean. Talde onenak zuzeneko igoera lortuko du, eta, bigarrenak, Lehen Mailako azken-aurrekoaren kontra jokatuko du, hil ala biziko lehia. "Igoera fasea irabazteko aukerak baditugu, eta hala bada, iazko egoera berean egongo ginateke. Lehen Mailarako igoerarekin, baina jokalari gutxirekin. Eta gure antzera, beste talde batzuk" dio.\nLiga txapelketa 26 jokalarirekin hasi zuen Kanpazar taldeak, baina egun, lehen lerroan gabezia handia dauka. "Bizkarrean eta belaunean min hartuta dauden jokalariak ditugu, eta horrek partiduak irabazteko bermerik barik uzten gaitu. Ligako partidu batzuetan asko sufritu dugu irabazteko, eta igoera fasean ere sufrituko dugu", azaldu du entrenatzaileak.


California Highway 1: 750 Milioi paisaia ikusgarri\nAmeriketako Estatu Batuak California\nKaliforniako Scenic Highway One gidatzeko\nAmerikako autobide eszenikoenetako bat gidatzeko gida praktikoa\nCalifornia Highway One estatuko errepidea da. Capistrano Beach-etik Orange County-tik Leggett-etik Mendocino iparraldean kokatzen da, 750 mila inguru guztira. Ataletan aurre egin dezakezu, zati bat hautatzeko, bidaia bidaia astebetean zehar ikusteko edo egin dezan.\nKontuan hartu beharrekoa ez den arren, gida honek norabide bakarrean norabide bakarrarekin lotzen du hegoaldetik.\nOrange eta Los Angeleseko konderriak\nHighway One Capistrano Beach herrian hasten da Orange County-n.\nHortik, Santa Monica eta Malibu bidez, hiriko kale bat da.\nHainbat kale izenez hartzen ditu, baina gehienetan Pacific Coast Highway deritzo (bertakoek PCHra mozten dutenak). Manhattan Beach eta LAX artean, Sepulveda deritzo. Aireportuko iparraldera Santa Monica, Lincoln Blvd.\nIbilbidea batzuetan itsasertzetik jarraitzen du, baina, askotan, auzoak eta mundanetako guneak daude. Gidatu nahi duzun erabakitzeko, ikus Pacific Coast Highway gida Dana Point-tik Santa Monica-ra . Bizkarrezurraren gainean txertatzen ari ginela esango nuke, ibilbidearen zatirik onenak Laguna Beachetik Napolira (Long Beach hegoaldean) eta Santa Monica-tik Malibu-tik Oxnard-ra.\nHwy 1 atalik esanguratsuenetako bat Malibu ederra da. Ibilbidearen lehen zatian, errepidea kostaldeko etxeetako garajeak eta atzeko ateak igarotzen dira, baina Pepperdine Unibertsitateko iparraldean, batzuetan, kontinentearen ertzera hurbiltzen da batzuetan, hatzak hatzekin uztartuz eta hatzekin uztartuz.\nGida honek Santa Monica eta Oxnard-eko unitatearen xehetasunak ditu .\nOxnard eta San Luis Obispo\nOxnard iparraldean, CA Hwy 1 Hwy 101.arekin bateratzen da. 101 gidatzeko gida hau erabil dezakezu bidean zehar ikus dezakezun . Oxnard eta Santa Barbara artean 101. tartea bereziki eszenikoa da, Kanadako Uharteetan itsasora begira.\nGaviota tunelaren iparraldean (Santa Barbara iparraldean), Hwy 101 barrualdera bihurtzen da eta ez da berriro itsasora berriro ikusiko Pismo Beachera arte.\nHwy 1 Hwy 101 iparraldetik Gaviota-ra bitan banatzen da, Lompoc eta Guadalupe igarotzean Hwy 101 errepidea besterik Pismo Beach hegoaldera iritsi baino lehen. 50 kilometroko sekzio hau batzuetan Cabrillo errepidea deitzen zaio. Autopista ospetsuaren hazbeteko guztiak estali nahi badituzu gidatu ahal izango duzu, baina ez da oso interesgarria bisitaldi bat besterik ez bada. Pismo Beachetik San Luis Obispoera, Autopista 1 eta 101 berdinak dira.\nSan Luis Obispo San Frantziskon\nErrepidea Pacific Coast Highway bezalakoa da ziurrenik, San Luis Obispo eta Monterey artean. Hearst gaztelua, Big Sur kostaldea, Carmel, Monterey eta Santa Cruz artean dago. Hona hemen zer ikusi eta egin daitekeen gidaliburua . Hona hemen informazio gehigarria Big Sur-n luzeago egoteko asmoa baduzu.\nKaliforniako Highway 1 Ragged Point iparraldeko kaltea berreskuratzeko proiektu batek atzerapen nabarmenak ekarriko ditu 2018an . Hona hemen errepide itxiera nola aurre egin dezakezun eta zer amets egiten dituzun ikusteko .\nSan Frantzisko Hiriaren bidez\nSan Frantziskon, Hwy 1 kalean dago: 19an.\nGolden Gate Bridgeera eramaten du. Lanpetuta dagoen kale bat da, ikusi eta tratu txarrak baino gogorragoak diren. Iparraldetik iparralderantz Ipar Euskal Herriarekin bat egiten baduzu, I-280 iparraldean, Pacifica-rekin bat egingo duzu edo CA Hwy 35 iparraldetik hartuko dugu eta kostaldea jarraituz.\nGolden Gate Bridge iparraldean, Highway 1 izen ofiziala errepide izena Shoreline Highway da. Kostalde dramatikoa zeharkatzen du, Marin, Sonoma eta Mendocino konderrien artean. Rockport iparraldean bukatzen da, non Leggett aldera barneratzen da eta desagertu egiten da.\nHemen dago Marin, Sonoma eta Mendocino konderrien bidez Golden Gate Bridge-n gidako gidaliburua.\nAholku eta ideia hauek zure bidaia atsegina izango da:\nEgiaztatu gasaren zabalera. Ez dago gasolina 40 kilometro baino gehiagotan eskuragarri, tarte batzuetan, batez ere Big Sur eta San Francisco iparraldean.\n"Joan" aukera duzu. Komunak ere urriak dira.\nBaimendu denbora asko. Demagun 30 kilometro orduko batez bestekoa (45 km / h). Hearst gaztelua eta Big Sur-tik San Luis Obiserako bidaia egun batez hartu daiteke. San Frantziskon Mendocino egun oso dibertigarri bat izan daiteke.\nZure festa edonork mugimenduaren gaixotasuna pairatzen badu, prestatu. Alderdiek lizentziadun heldu bat baldin badute, saiatu nausiak kontrolatzen lagunduko dizun disko hori egitea.\nErrepidea One norabide bakarrean gidatzen ari bazara, joan hegoaldetik iparraldera, ahal bada. Korronteetan barneko blokeo gutxiagoetan gidatuko zaituzte eta ikuspegiak iparralderantz garestiak dira.\nErrepidea bi norabidean gidatzen ari bazara (Big Sur-ko Hearst gaztelurako bidai bat eginez, adibidez), trafikoa zeharkatu eta errepidea alde batera utziko dugu. Gorde itzazu itzulerako bidaia egiteko.\nCA Hwy 1-k aldapakada jo du, batez ere negu euritsuetan. Egiaztatu bere egoera konektatuta edo deitu 800-427-7623 telefonoan. Eta hemen zer egin behar den Big Sur itxi bada .\nBeti praktika egokia da segurtasun aholku hauek jarraitzea, baina are garrantzitsuagoa da CA Hwy 1 lanean zehar:\nDrive defentsa. Egoera arriskutsuak saihestu eta zure ibilgailuaren eta zure aurrean arteko distantziarik ez izatea.\nBuckle up! California legeak gidariari eta bidaiari guztiei eskatzen die.\nBota edo bost auto gehiago jarraitzen dizkizugu. Kaliforniako lege bat ere bada, baina segurtasun osoz tira dezakezu\nEz pasatu non dauden horia lerro bikoitzak. Arau hau inoiz baino garrantzitsuagoa da autopistaren kurba betetako ataletan, non ikusgarritasuna mugatua den.\nEl Capitan Canyon en Santa Barbara, CA\nYosemiteko ostatu gida\nKaliforniako bainuetxe onenak\nHow to Plan a Weekend Escape to Amazing Death Valley\nNashville-ko inprimagailu historikoak Alley\nWild West Wickenburg-en erosketak, Arizona\n5 Bidaia lehorrerako harrigarriak diren erabilerak zure hurrengo bidaian\nNola aurkitu Kansas City School Closings-i buruzko informazioa\nDetroit Tigers 'Munduko Seriearen Historia Irabazi eta Galdu\nTelluride eski estazioaren gida funtsezkoa\n7 Uztailean Nashville bisitatu beharreko arrazoi ez-musikatuak\nJacksonville bizitzeko pros\nBruce Lee's Home in Hong Kong and Museum\nNola zorrotza da Ryanair-en Baggage Allowance?\n2018ko Best Madrid Hotelak


Argi berdea mugikortasun mahaiari : Bidasoko Hitza\nArgi berdea mugikortasun mahaiari\nAbotsanitzek eskatuta, mugikortasun gaiak lantzeko mahaia eratzea onartu dute osoko bilkuran. Politikariak, teknikariak eta herritarrak bilduko ditu.\nAho batez onartu zuten Mugikortasun Mahaia eratzea atzoko plenoan\nMugikortasun Mahaia izango du Hondarribiak. Hala erabaki zuten atzo, ekaineko ohiko plenoan Abotsanitzek aurkeztutako mozioa onartuta. Alderdi guztiek bozkatu zuten alde, EAJk, Abotsanitzek, EH Bilduk, PSE-EEk eta PPk. Ortzi Alonsok aurkeztu zuen mozioa. Bere hitzetan, gai asko landu beharko lituzke mahai horrek, besteak beste, bidegorriak, aparkalekuak, Txiplao inguruko zebrabideak, autokarabanen zerbitzugunea, mikrobusa, Portuko TAOaren arautzea, eta abar. “Batzordea osatu behar da, denon onerako, herritarren onerako, baina baita udal gobernuaren onerako ere”, nabarmendu zuen Alonsok. Mahaian politikariak, arloko teknikariak eta herritarrak elkarlanean aritu beharko luketela zehaztu zuen, eta Udal gobernuaren izenean, Kalixa Silanes arloko zinegotziak hitz egin zuen. Azken hilabetetan Balazta bizikleta erabiltzaileekin burututako elkarlanaren berri eman zuen, eta Euskara arlorako zehazten ari diren batzorde eta azpibatzorde egiturak, mugikortasun mahairako balio dezakeela gaineratu zuen. Bilera, Alde Zaharreko trafikoaz Heldu den asteazkenerako bilera antolatu dute Denda kaleko Kultur Etxean. Javier Ugarte eta Santiago Compostelakoaren kaleetako obra bukatuta, Alde Zaharreko trafikoa arautzeko proposamena herritarrekin konpartitu nahi du udalak. 19:00etan hasiko da, eta herritar guztiei deia luzatu diete, ez hirigune historikoan bizi direnei bakarrik.


barren.eus - Ahotsak.com\nJosefinaren astoak ‘Pullman” luxuzko trena gelditu zuenekoa\nArgitaratua: 2016-06-28 16:17\nAzkue bailarako San Roke baserrian jaio zen Josefina Ulazia Etxeberria 1930. urtean. Ume eta gazte denboretan astoa hartuta jaisten zen herrigunera, eta behin, kaletik etxera lasterbidetik astoaz zihoala, trenbidea zeharkatzen hasi eta ikusi zuen trena bazetorrela. “Trenbidia pasatzeko hasi nitzan tiraka, eta astuak ze egin zaban? Jarri holaxe eta kieto parao!”, dio Josefinak ahotsak.eus-en jasota duten pasadizoan.\nKortazargaina, Karakate mendiaren benetako izena\nArgitaratua: 2016-04-29 17:49\nPako Iriondo ganaduak eta ardiak zaintzen ibiltzen zen gaztetan Karakaten, eta, ahotsak.eus webgunean jasota duten bideo-testigantzan dioenez, Kortazargaina da Elgoibar eta Soraluze artean dagoen mendiaren benetako izena.\nArgitaratua: 2016-03-31 15:46\nBizimodua zeharo aldatu dela diote Agurne Muguruza (Elgoibar, 1935) eta Nati Muguruza (Elgoibar, 1938) ahizpek. “Derrepente ez bazenduan ekartzen, ematen zaban ez zendula balio. Ez da oin bezela, programauta dauala dana”, dio Edurnek amatasunaren harira ahotsak.eus atarian ikus daitekeen bideoan.\nAuzo guztietan izaten ziren lehen idi-probak Elgoibarren\nArgitaratua: 2016-02-26 20:38\nIdi probetan jende ugari ibiltzen zen sasoi batean Elgoibarren, besteak beste, baserri guztietan zeudelako idiak. Santa Klaran egon zen Soarteko probalekuan edo auzoetakoan jokatzen zituzten idi-probak. Horietan egin zituzten desafioak eta pizten zuten ikusminari buruzko testigantza ugari dituzte jasota ahotsak.eus webgunean. (bideoak dauzka)\nSasoi bateko kantu-jolasak eta abestiak gaur egungo umeen ahotan\nLaiaketan gazte-gaztetatik bi lagunen erdian jarrita\nAuzolana, arbasoengandik jasotako ondarea\nGernikako bonbardaketa elgoibartarren ikuspegitik\nBaserri ugari orain Elgoibarko kalea den lekuan


'Ufaka Zanpaka'-k liluratuta — dantzan.eus\nHemen zaude: Hasiera › Hemeroteka › 'Ufaka Zanpaka'-k liluratuta\n'Ufaka Zanpaka'-k liluratuta\nMiarritze San Martin jaiak bihar hasi eta igandean bukatuko dira, Burrunka taldearen ikusgarriarekin\nBeñat Amorenak eraman proiektu horrek hark berak konposatu ditu musika eta erritmo oinarriak. Dantzariek proiekturako espresuki Jose Casaubonek eta Ainhoa Labeiriek asmatu koreografiak emanen dituzte, gaiteroen soinuak urrats tradizionalekin lagunduz. Perkusioak nagusitzen direlarik, berriz, Kongo eskualdera bidaiatzera gonbidatuko dute. Tarte horretan euskal mitologiako pertsonaiak agertuko dira.\nBaina VIII. Gaita Egunak ere bizitzen ahalko dira San Martin jaietan. Hain zuzen, Betiko Gaita kontzertuarekin hasiko dira jardunaldiak bihar, 21:00etan, Santa Eugenia elizan. Akizeko La Nehe (Landak) armoniako 80 soinulariak eta Uztaritzeko hamar gaitero elkartuko dira nahasketa berezi bat proposatzeko.\nGAITA EGUNAK ERE. Larunbatean, berriz, Miarritzeko karriketan zehar dianak izanen dira, Ipar Euskal Herriko zenbait gaiteroek eskainirik. Goizean beti, Ttoro lehiaketa eta Kanta Lasai emanaldia herriko merkatuan. Arratsaldean, berriz, gaiteroen alardea eginen da Clemenceau plazan. Ipar eta Hego Euskal Herriko gaiteroak elkartuko dira, Bretainiako Kevrenn Brest Sant Mark musikariek lagundurik. Eguna gaita afari batekin amaituko da, 21:00etan Ravel gelan, hau ere gaitaren soinuak animaturik.\nSan Martin jaien karietara, haurrentzat jokoak pentsatu dituzte. Bestalde, Itsas Museoak, Miarritzeko Historiaren Museoak eta Txokolatearen Museoak ateak zabalduko dituzte bihartik goiti, mundu ezberdinen ezagutzeko edo dastatzeko. Larunbatean, pilota partidak eta dantza eskolaren emanaldiak ere ikusten ahalko dira.\nZer: 'Gaita Egunak' eta 'Ufaka Zanpaka'.\nNoiz: Bihartik igandera.\nNon: Miarritzen eta Gare du Midi gelan.


Karrera Amaierako Proiekturik onenak saritu ditu Oronak — TUlankide MONDRAGON\nKarrera Amaierako Proiekturik onenak saritu ditu Oronak\nOrona Get Up sarien hirugarren edizioan guztira Mondragon Unibertsitateko eta Tecnun unibertsitateko hamabost proiektu aurkeztu dira. Sariak, berriz, azaroaren 30ean banatu zituzten.\nHiru sarituak azaroaren 30ean.\nOrona Get Up sariek Karrera Amaierako Proiekturik onenak saritzen dituzte, eta aurten guztira hamabost lan aurkeztu dituzte Mondragón Unibertsitateko eta Tecnuneko ikasleek. Berrikuntza bultzatzeko asmoarekin eta proiektu berriak sustatzeko ideiarekin jarri zuen abian Oronak Get Up sariak.\nEra berean, garraiobide bertikalak, hiri mugikortasuna eta eraikinen energia gestioaren arloan proiektuak bultzatzeko asmoarekin egiten da sariketa.


Erdia | erritarrak | GAUR8\nGarunak funtzio asko dituela jakina da, asko ezezagunak medikuntzarentzat eta zer esanik ez niretzat. Garunaren erdialdeko lesioetan, iktusetan, gorputzeko alde bat mugitu ezinda geratzen da pertsona. Garuneko erdialde horretan funtzio asko izaten ditugu, horien artean gorputzaren sentsibilitatea eta muskuluak mugitzeko gaitasuna. Garunaren erdialdearen zati bat kaltetua denean, gorputzeko kontrako aldea mugitzeko eta sentitzeko gaitasuna galtzen da. Baina horretaz gain, garunaren zati hori kaltetuta izateak ere izan dezake beste berezitasun bat: gorputzaren alde bateko kontzientzi galtzea.\nPertsona horientzat mundu guztia ezkerreko aldea edo eskuineko aldea izango da. Otorduetan plateraren alde bakar bat soilik jatera irits daitezke. Nahiz eta jatekoaren erdia platerean dutela esan, ez dute bertako janaria bukatuko platerari buelta eman arte (ez dakit zopa jaten dutenetan zer egiten duten). Ez dira kontziente munduaren erdi bati ez dietela kasurik egiten. Pertsona hauentzat munduaren erdi hori ez omen da existitzen.\nAntonen sindromeak garunaren atzeko aldea kaltetzen du. Bertako bi aldeak kaltetuz gero, pertsona itsu geratzen da, baina modu berezi batean: itsutasunaren kontzientziarik gabe. Gaixoari ikusten duen galdetuta baietz esaten omen du, baina, zer ikusten duen galdetuz gero, hitzik gabe geratzen omen da ez delako ikusteko gai.\nEmakumearen Nazioarteko Eguna pasa berritan jakin ditut berezitasun hauek eta zer pentsatua eman didate. Munduaren erdiak ez baitu beste erdia ikusten eta ez dira kontziente platera beterik dagoela, edo platerean dauden pribilejioak banatu behar dituztela. Eta bururatu zait gizonezko askok izan dezaketela Anton sindromea. Esango dizute baietz, ikusten dutela emakumeon eskubideak zapaldurik daudela, baina ez dira gai zapalkuntza horiek zein diren esateko ez eta gizonezko izate hutsagatik dituzten pribilejioak identifikatzeko ere. Mutu geratzen dira, ikusi nahi ez duena baino itsu handiagorik ez dagoelako. Emakumeok jarraitu beharko dugu gure platerei buelta ematen, munduaren erdi horrek hemen gaudela ikus dezan. •


Europako Batzordearen Portada >\nBehatokiak elkarreragingarritasun-markoen Nazionalak ( NIFO ), programaren testuinguruan ISA2 jarduera monitorizatzen du, elkarreragingarritasunaren arloko europar herrialdeetara. Alor horretan, Europako Batzordeak, txosten eta fitxa teknikoak NIFO kaleratu du:\nOharra : Bat argitaratzea. esparru europarra Interoperability bertsio berria (EIF), NIFO fitxak ez dira egun honetatik aurrera eguneratutako lehen emaitzetako bat egitea. monitorizatzea EIF berri sartu dira, behin-behinean, 1.3 idatz-zatian ditu fitxa teknikoak administrazio publikoaren Digitala ( Digitala Public Administration Factsheets ).\nTxosten hori panoramika bat ematen du orain arte lortutako aurrerapenak Administrazio Digitalaren europan eta elkarreragingarritasuna, bai eta egin diren neurriak ezarri. europako batzordeak herrialde pobreei dituen helburuak lortu eta eremu horietan guztietan.\nNIFO fitxak aztertzen lerrokatzeko hainbat estatu kidetako europar esparrua Elkarreragingarritasuna (EIF).\nEstatu kide guztiek fitxak europako batzordean


Ezkerraldeko berbalagunak: 2011/02\nOstiralean, martxoak 4, AEK-k Korrika 17ren aurkezpena egingo du Santa Klaran 19:30ean. Portuk ere Korrika girotu nahi du aurkezpen honen bidez. Bertan Koldo Amestoy ipuin kontalaria izango dugu.\nMartxoaren 19an sagardotegira etorri nahi baduzue, ADI !!\nIzena emateko: Barakaldo, Sestao eta Santurtziko AEK euskaltegietan, martxoaren 11 arte. Leku mugatuak ditugu!\nAstigarragako Etxeberria sagardotegira joango gara egun ikaragarria pasatzeko asmoz. Autobusa Santurtzitik 09:30ean aterako da eta Sestao, Portugalete eta Barakaldotik pasako da.\nGaur, otsailak 24, arratsaldeko 7etan Santa Klaran berbalagun egitasmoaren aurkezpena egingo dugu, denon gonbidatuta zaudete.\nBarakaldoko AEK euskaltegian oso ekintza interesgarria proposatu dute: ZUBISALTOA!!!!\nMartxoaren 12an izango da, goizean (ordua zehazteke). Gipuzkoara joango gara, Azkoititik hurbil dagoen Azkaratera eta bertan, Korrikaren aldeko saltoa egingo dugu.\nBeraz, korrika-petoak jarriko ditugu jauzi egiteko.\nHona hemen prezioak (oso herrikoiak):\n-10na euroan zubisaltoa\n-20na euroan zubisalto eta gomasaltoa\n-25na euroan gomapendulua\nNorbaitek jauzi mota guztiak nahiko balitu, 50 euroan utziko liokete multzoa\nIzena emateko: Barakaldo, Sestao eta Santurtziko AEK euskaltegietan.\nGehienez 40 lagun izango gara.\nMaitatu, ikasi, ari, JAUZI....Euskalakari!!!!!!\nGogorarazi nahi dizuegu, bihar, hilak 22, Sasiburuk erlaxazio tailerrari ekingo diola Barakaldoko San Bizenteko kultur etxean.\nEta honekin batera, EUSKALAKLIP lehiaketan parte hartzeko epea 15 egunetan luzatzea erabaki da. Beraz, martxoaren 11rarte duzue zuen bideoak egin eta benetako euskalakariak zaretela erakusteko!!!! Maitatu, ikasi, ari,...EUSKALAKARI!!!!\n"Larria, kutsakorra,mendebaldekoa", hona hemen Mikel Martinez aktorearen azken lana. Antzerkia euskaraz gozatu nahi baduzue, aukera duzue gaur, arratsaldeko 20:00etan Barakaldo Antzokian.\nAtsedena inportantea delako...\nSasiburu Elkarteak, erlaxazio tailerra egingo du. Otsailaren 22an eta martxoaren 1ean izango da, Barakaldoko San Bizente auzoko kultur etxean.\nIzena emateko: Barakaldoko AEK Euskaltegian edo berbalaguneko telefonora deitu, otsailaren 18a baino lehen\nPrezioa: Gehienez, 5€ko kuota kobratuko da, erabilitako materiala ordaindu ahal izateko (gerta daiteke doan izatea)\nSestaon, erlaxazio tailerra egingo dugu hurrengo martxoaren 10ean. Ordua oraindik zehazteke dago. Informatuko zaituztegu.\nAnima zaitezte eta erlaxatu.....\nBerbalaguneko sagardotegira irteera prestatzen ari gara (martxoak 19), eta horri begira, Barakaldoko AEK euskaltegian euskal dantza ikastarotxoa antolatu dugu.\n10 lagunek eman dezakete izena (espazio txikia dugu eta), beraz, animatu eta eman izena lehen bait lehen, euskaltegian edo berbalaguneko telefonora deituta.\nIkastaroa ostegunetan izango da, arratsaldeko 20:00etan.\nUtzi erromerietan geldi egoteari! Etorri eta dantzatu euskaraz!!!!!\nDatorren asteartean, otsailak 8, Korrika 17ko aurkezpena burutuko dugu Barakaldoko San Bizente auzoko Kultur Etxean (Clara Campoamor). Arratsaldeko 19:30ean izango da eta gonbidatuta zaudete.\nMaitatu, ikasi, ari,... EUSKALAKARI!!!!!!\nOstiralean, Agate Deuna bezpera izanik, Laguntasuna folklore taldea, Barakaldoko San Bizente auzoan zehar kantatzen ibiliko da. Beraiekin abestera animatzen bazarete, jakin entsaioa egingo dutela bihar, otsailak 2 (astezkena), arratsaldeko 20:00etan Laguntasunaren egoitzan.\nAintzaldun daigun Agate Deuna...


Deba eta Zumaia arteko tren zerbitzua berrezarriko dute hilaren 14an | danbolin\nDeba eta Zumaia arteko tren zerbitzua berrezarriko dute hilaren 14an\nEuskotrenek Deba eta Zumaia arteko tren zerbitzua berrezarriko du hilaren 14an. Joan den azaroaren 24an eten zuten zerbitzua Santa Katalina, Itxaspe, Atxuribi eta Sakoneta I, Sagarbide eta Baionako tunelen egiturazko arazoak konpontzeko.\nHainbat lan egin dituztela jakinarazi du Euskotrenek: trenbideko instalazioak, komunikazioak, erdi-tentsioko sarea eta katenaria desmuntatzea; eremu jakin batzuetan harlandua pikatzea; zertxekin eta proiektatutako hormigoiarekin indartzea eta instalazioak lehengoratzea. Guztira, 1.5 milioi euroko aurrekontua izan dute lanek.\nZoroperi jairik ez dela ospatuko eta datozen egunetan arduraz jokatzeko eskatu du Udalak\nPrevious Article Bidali elurretan ateratako argazkiak!\nNext Article Azken hamar egunetan ez dute kutsatu berririk atzeman Zestoan


Simon eta Juda biharamunean | Mendiko behatokia\nSimon eta Juda biharamunean\nAtzo orbelpean gordeta, isilzurrean, joan zitzaigun bien eguna, eguraldi apartak hartan lagunduta. Hontzak isiltzea eta tiro-danbak hastea, bat izan zen atzo goiztirian. Gaur, aldiz, hontzak ulu-ujujuka eta behi susara marruka. Marru-marruka, ordea, ez nolanahi!\nAsteburu osoa izan da Simon eta Juda isilpean igaroaraz diguna.\n← Santurik ez Arantzazun\nPiper egiten →\n2 thoughts on “Simon eta Juda biharamunean”\n2007(e)ko urriaren 29a at 22:44\nkaixo Pello: zure hizkera, pentsakera eta aukerak ere sendatzen nau Pello.Euskalduna naizen arren, Madrilen bizi naiz eta zure idatziei jarraipentxoa egiten diet. Aupa Pello eta jarraittu horrela. Zurekin urruna urbilarazten eta urbila loratzen da. Naturak eta baserriak uztarrian bahar dute, kabilla berean. Euskaldun eta jator. Beajoandaiala Pello, eongoaittuk.\n2007(e)ko urriaren 30a at 9:48\nEstimatua dago, Alberto. Pentsamentuan daukat erdal gune itxian egonik, gustura zabalduko duzula, bai, etxera damaizun leihoa. Sare ehundua lagun, gaur posible zaigu hori. Baina eskertzen da, benetan, zurea lako animo-indizio pozgarri ta bultzagarria (indizioa, noski euskaraz esan nahi duenaz, ez erderazko seinale hutsa den horrekin). Milesker, Madrileko zure mezuari, ez dira pozgarriak hainbeste etortzen paraje horietatik eta…


Morakot tifoiaren ostean, desagertutako 700 pertsona aurkitu dituzte bizirik - GARA\nMorakot tifoiaren ostean, desagertutako 700 pertsona aurkitu dituzte bizirik\nGutxienez 103 hildako utzi ditu «Morakot» tifoiak Taiwanen eta beste 61 lagun desagerturik daude oraingoz. Bestalde, ehunka lagun erreskatatu dituzte lokatz uholdeak azpian harrapatu dituen hainbat herrixkatatik.\nPingtung barrutian 350 pertsona erreskatatu dituzte, eta Kaohsiung distrituan, 700 lagun aurkitu dituzte bizirik lokatzak estalitako herrixketan. Era berean, Siaolin eta Namahsia herrixketan biztanleen erdia aurkitu dute dagoeneko.\nBestalde, oraingoz zaila da jakitea zenbat jende geratu den lokatz azpian, izan ere, ez baitago inongo datu zehatzik tifoia hasi zenean herrixketan zenbat jende zegoen adieraziz.\nPasa den ostiraletik igandera Taiwanen izan diren uholdeak herrialde honen historian gertatutako larrienak izan dira, dozenaka herri lokatz uholdeak azpian harrapatu dituelarik. Era berean, 23 zubi eta 156 errepide suntsitu ditu tifoiak. Nekazaritza eta abeltzaintza arloetan ere kalteak eragin ditu.\nHalaber, eguraldi txarrak erreskate lanak zaildu ditu, eta horren ondorioz helikoptero bateko hiru bidaiari eta suhiltzaile bat ere hil egin dira.


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Elektrizitatea eta automatismo elektrikoak (Modulua)" genre_facet:"Curriculumeko baliabideak" author_facet:"Navascués, Josemari"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Elektrizitatea eta automatismo elektrikoak (Modulua) Generoa / Forma: Curriculumeko baliabideak Egilea: Navascués, Josemari\n1 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazioa eta mantenimendua (Lanbide Arloa) 1 Lanbide Heziketa 1 Linea automatizatuen muntaia- eta mantentze-lanak (Modulua) Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Muntaia- eta mantentze-lan elektriko/elektronikoak (Modulua) 1 Sistema automatizatuak (Modulua) 1 Sistema elektrikoak, pneumatikoak eta hidraulikoak (Modulua) Guztiak ikusi ... gutxiago ...


Elena Ruano: “Arazorik gabe errespetatzen naute” | Federación Vizcaína de Baloncesto – Bizkaiko Saskibaloi Federazioa | Todas las informaciones del baloncesto vizcaíno federado y escolar. Bizkaiko Saskibaloi federatuaren eta eskolaren berri guztiak hemen\nHome » Berriak, Nagusiak » Elena Ruano: “Arazorik gabe errespetatzen naute”\nSaskibaloiari emandako bizitza. Horrela definitu liteke Elena Ruanoren (1987ko otsailaren 3a, 29 urte) bizi-bidaia. Oso gazte zela jolasten hasi zen eta oso gazte zelarik adin txikiko taldeen entrenatzailea izatera pasatu zen. Entrenatzaile bezala emakumezko talde batekin kategoria seniorrera heldu zen eta hortik gizonezko talde baten entrenatzailea izatera igaro zuen, gizonak entrenatzen duten lehenengo emakumeen artean egonda. Ta gainera, momentu guztietan jokalaria izanda. Saskiaren kirolaz gozatzeko ez da beharrezkoa kategoria FEBetara iristea. Esandakoa: saskibaloiari emandako bizitza.\nNola sortzen da gizonezko talde senior bat entrenatzeko aukera?\nBa afari batetan. Entrenatzailerik ez zutela esan zidaten eta nire burua aurkeztu nuen erdi brometan. Umeekin entrenatzeari utzi nahi nuen eta ez nituen konpromesu handirik nahi eta beraiek, BK Music-Contrucciones Villares, bakarrik jolasten dutenez, ze ez dute entrenatzen, opatu zidaten eta baietz esan nuen.\nGizonekin lan egitea oso ezberdina egiten zaizu?\nHasieran beldur apur bat nuen. Diferentea izan behar dela argi dago, kategoria ezberdina delako eta helduak direlako. Helduek gehiago entzuten zaituzte edo, behintzat, kasu gehiago egiten dizute. Taldeko gehienek entrenatzaileak direnez batzutan zaila egiten zait zuzenketa batzuk egitea, errespetu handia ematen dit. Baina azkenean egiten dut eta arazo barik errespetatzen naute.\nZu eta beste kide neska batzuek egiten hari duzuenaren ondorio zure burua aitzindaritzat bezala ikusten duzu?\nEgia esateko, lana berdin-berdin egin dezakegu. Are gehiago oso gaztetik entrenatzeko aukera existitzen den momentutik. Gutxika kategoriaz gora joan zaitezke eta azkenean ez dut hain zaila ikusten gizonezko senior mailara heltzea.\nEntrenatzaile bezala, nola kusten duzu BK Music-Construcciones Villares zure taldearen denboraldia?\nMakal hasi ginen baina orain nahiko ondo gaudela uste dut. Lehian buru belarri sartzeko zailtasunak izaten ari ditugu baina gorantza goaz eta iadanik bostgarren postuan gaude. Gure ideia da Final Four-era heltzea ze iaz egon ginen baina hobeto egiteko esperantza daukagu.\nNola definituko zenuke zure taldea?\nJolasteko batu diren lagun talde bat bezala. Familia txiki bat bezalakoa da erabat.\nEntrenatzailea izatez aparte, jokalaria zara Dosa Salesianos taldean.\nBai eta denboraldia konplikatuagoa izaten ari da nahiz eta ondo hasi lehenengo asteetan. Pixkanaka konplikatuz joan da. Baina baikorra naiz eta itzuleran partida gehiago irabaziko ditugula uste dut. Denon artean aurrera irtetzea espero dut. Azken orduko bajak izan ditugu eta igerri egingo ditugu baina aurrera jarraituko dugu.\nJoan eta itzulera gehi Final Four motatako lehiaketa hau polita da?\nBa bai. Gustatzen zait. Talde guztien aurka jolasten duzu eta azkenean ez zaude taldeetan banatuta, orain dela oso gutxirarte nesken ligan egon garen moduan. Baina orain neskak ere berdin lehiatzen gara eta asko gustatzen zait.\n(Castellano) La familia del Jarrilleros SK se presenta ante los suyos\n24/10/2013 • Klubak, Berriak


ZALDUA,iker "Bilakaera baten arrastoak" (Liburu Iruzkinak)\nBilakaera baten arrastoak\nJAIOTZE MARKAK Nancy Huston / Itz.Iñigo Errazti Alberdania, 2009\nNork esan gerraren izugarrikeria atzean uztea amesten duen ume bat eta soldadukasko baten azpian sartuta odola barreiatzea amesten duen ume bat senitartekoak direla?\nAre gehiago, nola sinetsi bata bestearen arbasoa dela? Jaiotze marka batek frogatzen du egia hori.\nNancy Hustonek sei urteko lau umeren bizimoduak dakarzkigu, lau ume jaiotze markaz josiak, gorputzaren ezkerraldean (lokian, sorbaldan, ipurmasailean eta ukondoan) markatutako lau ume, aspaldi galdu zen adar bereko lau aldaxka.\nIdazleak kronologiari iruzur egin dio liburuan, atzetik aurrera kontatzen baitu istorioa, lau kapitulutan banatuta. 2004ko Kalifornian abiatzen da eta 1944ko Alemaniara iristen da. Tartean New York eta Haifa alde batetik eta Toronto bestetik. Lehen pertsonan kontatuak dira gertaerak, umearen begiek idazten digute eta begirada horren bilakaera ikusten dugu guk, argiro. 2004. urteko Solek teknologia berriekin jolasten du, Google irensten du eta bertan aurkitzen ditu bere galdera guztien erantzunak, bere kabuz, berak nahi dituenak. 1944ko Kristinak, lehenengoaren birramonak, ahizpak oparitan jasotako andrakilarekin jolastea du amets, jolaserako beta handirik ez ordea, eta erantzunak berez iristen zaizkio, agian entzun nahi ez lituzkeen erantzunak. Ume batek izan ditzakeen, ametsak, nahiak, irrikak, gogoetak, beldurrak eta zalantzak oso ongi azaltzen dira, garaiaren araberakoak izan arren, finean berdinak direnak. Umearen garunean sortzen den errealitatea ez baita fantasia hutsa, gurasoei entzundako egia ezkutuekin eraikiak dira, nahiz eta umetasunak emandako fantasiak sostengatzen diren.\nErrealitate horren atze-oihal gisa gerra ageri da lau umeengan, eta bakoitzarengan oso eragin ezberdina du, handik ihes egin nahiak fusila eskuetan hartzeko grina ekarri du, bilakaera bitxia, ume bakoitzak izan duen heziketari so hemen erraz ulertzen dena, irmo eta estu XX. mendeko erdialde hartan, leun eta jagole XXI. mende honetan.\nGerra da, hain zuzen, lau istorio horien lotura eta haustura. Gerra batek, Bigarren Mundu Gerrak, askatu zuen lehen aldaxka bere adarretik; hark eragin zuen familia lau belaunaldi horietan munduan barrena sakabanatzea eta orain 2004. urtean, lau belaunaldiak batu dira gerra hartako agertoki nagusira, Alemaniara, itzuli eta galdutako adarra bilatzeko, jaiotze marketan idatzirik dagoena irakurtzeko xedez.\nZer pentsa ematen du irakurketak, atzeko azala ixtearekin batera gure adarreko aldaxken haurtzaroan pentsatzen dugu, mundu bereko mundu txikietan, gure nolakotasuna arbasoetatik datorrela, sudur handia edo ile horia izatea baino haratago jaiotze markak biologiari ez dagozkion tintaz tatuatzen direla gure ezker edo eskuineko gorputz atalen batean. Eta ez dut ukatuko atzeko azala ixtearekin batera irakurketaren kronologia aldatzeko irrika sortzen denik, atzekoz aurrera irakurtzeko gogoa, gertaeren lerro kronologiko logikoari eutsi eta lotu gabe utzitakoak elkar lotzen uztekoa. Edo, hobe, idazlearen proposamenari men egin, baina bigarren aldiz, begiak ustekabeetarako prest jarrita, marka bakarrak ere ez dezan ihes egin.\nLiburuak Femina saria eman zion Nancy Hustoni eta arrakastak muga oro zeharkatu zituen, orain gure lurraldera ere iritsi da Iñigo Errastiren itzulpen paregabeari eta Alberdaniak egindako apustuari esker.